open-index/open-wikipedia-markdown huggingface dataset:
Looney Tunes: Επιστροφή στη Δράση

Τα ***Looney Tunes: Επιστροφή στη Δράση*** (πρωτότυπος αγγλικός τίτλος: *Looney Tunes: Back in Action*) είναι αμερικανική αθλητική κωμωδία ζωντανής δράσης/κινουμένων σχεδίων του 2003.

## Υπόθεση
Αλίμονο! Η μοίρα του ανθρώπινου γένους βρίσκεται πια στα χέρια των Μπαγκς Μπάνι, Ντάφι Ντακ και όλης της παρέας τους, των θεοπάλαβων ηρώων των Looney Tunes. Από τα παρασκήνια των στούντιο της Warner Bros, στο Χόλυγουντ και το Λας Βέγκας, από εκεί στο Παρίσι, και τέλος στις άγριες ζούγκλες της Αφρικής, ένα συναρπαστικό οδοιπορικό αρχίζει, με σκοπό να βρουν τον εξαφανισμένο πατέρα του σεκιουριτά Ντι-Τζέι, αλλά και το μυθικό, όσο και σωτήριο για την ανθρωπότητα διαμάντι της Μπλε Μαϊμούς.

## Ελληνική μεταγλώττιση
* Ανδρέας Ρήγας και Φώτης Πετρίδης ως Μπαγκς Μπάνυ
* Κώστας Φιλίππογλου ως Ντάφυ Ντακ
* Τέτα Κωνσταντά ως Κέητ Χότον
* Γιώργος Χατζηγεωργίου ως Ντι-Τζεϊ Ντρέηκ
* Γιάννης Στεφόπουλος ως Κος Πρόεδρος, Έλμερ Φαντ και Φόγκχορν Λέγκχορν
* Μαρία Πλακίδη ως Ντάστυ Τέηλς και Σπίντι Γκονζάλες
* Κλεοπάτρα Ροντήρη ως Μητέρα και Τουίτι
* Ντίνος Σούτης ως Κύριος Γουώρνερ 
* Τάσος Κωστής ως Σιλβέστερ 
* Άλκης Ζερβός ως Αδερφός Κύριος Γουώρνερ και Αντιπρόεδρος ΑΚΜΕ
* Χρήστος Συριώτης ως Πόρκι Πιγκ και Μάθιου Λίλαρντ
* Λουκάς Φραγκούλης ως Σάγκυ, Πέπε Λε Πουφ και Αυτοκίνητο
* Ακίνδυνος Γκίκας ως Γιοσέμιτι Σαμ και Σκούμπι Ντου
* Χριστίνα Βαρζοπούλου ως Γιαγιά και Μαίρη
* Σταύρος Μαυρίδης ως Μάρβιν ο Αρειανός 
* Θέμης Ψυχογιός ως Συμμετοχή

## Παραπομπές


## Εξωτερικοί σύνδεσμοι
* 
* Page from Warner Bros.
* 
* 
* 

Κατηγορία:Ταινίες του 2003
Κατηγορία:Ταινίες κινουμένων σχεδίων του 2003
Κατηγορία:Αμερικανικές ταινίες κινουμένων σχεδίων
Κατηγορία:Αμερικανικές κωμικές ταινίες
Κατηγορία:Αμερικανικές κωμικές ταινίες επιστημονικής φαντασίας
Κατηγορία:Αγγλόφωνες ταινίες
Κατηγορία:Αμερικανικές slapstick ταινίες
Κατηγορία:Ταινίες που έγιναν κόμικς
Κατηγορία:Looney Tunes
Κατηγορία:Ταινίες παραγωγής Warner Bros.
Κατηγορία:Ταινίες κινουμένων σχεδίων της Warner Bros.
Κατηγορία:Ταινίες παραγωγής Warner Bros. Animation
Κατηγορία:Ταινίες Looney Tunes
Κατηγορία:Ταινίες σχετικά με γάτες
Αίγλη Κοντονίκου

Η **Αίγλη Κοντονίκου** (Τρίκαλα, 31 Οκτωβρίου 1980) είναι Ελληνίδα ηθοποιός.

## Καριέρα
Η Κοντονίκου σπούδασε στην Δραματική Σχολή «Ίασμος Βασίλης Διαμαντόπουλος» (1998-2001). Έγινε γνωστή μέσα από την τηλεοπτική σειρά του ANT1 *[[Άκρως οικογενειακόν]]*, στο ρόλο της «Ντίνας». Έχει συμμετάσχει σε πολλές θεατρικές παραστάσεις όπως οι: Τουραντώ ,Σταχτοπούτα, Το Αηδόνι του Αυτοκράτορα και Το Χρυσό Κλειδί. 
Είναι μεταγλωττίστρια, κάνοντας μεταγλωττίσεις. Γνωστοί ρόλοι στην μεταγλωττιστική καριέρα της είναι η Πίνκι Πάι από το Μικρό μου Πόνυ, η Μικρή Λουλού και ο Κάγιου.

## Εξωτερικοί σύνδεσμοι
*  στο IMDb
* Αίγλη Κοντονίκου στο Greek Dub DB

Κατηγορία:Ελληνίδες ηθοποιοί φωνής
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί τηλεόρασης
Περιστέρια Σαλαμίνας

Τα **Περιστέρια** είναι παραθαλάσσιος οικισμός της Σαλαμίνας στην Περιφερειακή Ενότητα Νήσων Αττικής.

## Γενικά στοιχεία
Τα Περιστέρια βρίσκονται στο νότιο τμήμα του νησιού, σε υψόμετρο 20 μέτρα. Απέχουν περίπου 12 χλμ. Ν.-ΝΔ. από την Σαλαμίνα ενώ βόρεια είναι το Πέρανι και νοτιοδυτικά οι Κολώνες. Η ονομασία του πιθανολογείται ότι προέρχεται από την λέξη περιστέρι. Λέγεται ότι το όνομα αναφέρεται είτε στο γεγονός ότι πολλά περιστέρια έρχονται για αναπαραγωγή, είτε στην ειρηνική - απόμερη ησυχία της περιοχής. Στο χωριό υπάρχει μία γραφική παραλία (του Αγίου Νικόλα) με βότσαλα και πεντακάθαρα νερά, ένα λιμανάκι για βάρκες και αλιευτικά όπου πολύ κοντά και νοτιοδυτικά βρίσκονται τα νησάκια Περιστέρια.  

## Αξιοθέατα
Στη βορειοανατολική άκρη του χωριού, στον συνοικισμό "Χαλιώτη", υπάρχουν τάφοι της υστεροελλαδικής περιόδου. 
εναλλ.=Το σπήλαιο του Ευριπίδη.|αριστερά|μικρογραφία|Το σπήλαιο του Ευριπίδη.|214x214εσ
Στα δυτικά και τη νότια πλαγιά του όρους Κόχη βρίσκεται το σπήλαιο του Ευριπίδη. Πρόκειται για μια σπηλιά σε υψόμετρο 115 μέτρα και βάθος περίπου 47 μέτρα η οποία αποτελείται από δέκα χώρους, συμπεριλαμβανομένου του ανδήρου και ενός μικρού παράπλευρου σπηλαίου. Το όνομά του προέρχεται από την φήμη που είχε αποκτήσει από τους αρχαίους χρόνους ως το μέρος όπου ο θεατρικός συγγραφέας Ευριπίδης ερχόταν για να γράψει τις τραγωδίες του.

Πολύ κοντά στο σπήλαιο, κτισμένο σε μικρό πλάτωμα είναι το Ελληνιστικό Ιερό του Διονύσου. Αποτελείται από ιερό με μικρό τετράγωνο ναΐσκο (2,50×2,40 μ.) και αύλειο λατρευτικό χώρο με κτιστό θρανίο. Από την  μελέτη των κινητών ευρημάτων του το Ιερό χρονολογείται στα μέσα του 3ου αιώνα π.Χ. 

## Διοικητικά στοιχεία
Αναφέρεται επίσημα ως ξεχωριστός οικισμός για πρώτη φορά το 1971 να απογράφεται στην τότε κοινότητα Αιαντείου. Σύμφωνα με το σχέδιο Καλλικράτης και την τροποποίησή του Κλεισθένης Ι, ανήκει στην κοινότητα Αιαντείου που υπάγεται στην Δημοτική Ενότητα Σαλαμίνας του Δήμου Μυτιλήνης. Σύμφωνα με την απογραφή 2021 απογράφησαν 191 κάτοικοι ενώ με αυτήν του 2011 είχε 206 κατοίκους.  

## Εξωτερικοί σύνδεσμοι

* Τα Περιστέρια Σαλαμίνας από ψηλά στο https://www.youtube.com/.

## Παραπομπές


Κατηγορία:Χωριά της Σαλαμίνας
Ανεξάρτητοι αξιωματούχοι της Κυπριακής Δημοκρατίας

Οι **ανεξάρτητοι αξιωματούχοι της Κυπριακής Δημοκρατίας** είναι κρατικοί αξιωματούχοι της Κυπριακής Δημοκρατίας οι οποίοι είναι ανεξάρτητοι, δλδ. δεν υπάγονται σε κάποιο υπουργείο της κυβέρνησης, και οι οποίοι καθορίζονται από τα άρθρα του 6ου μέρους του Συντάγματος «Περί των Ανεξάρτητων Αξιωματούχων της Δημοκρατίας» (άρθρα 112-121). Συγκεκριμένα το Σύνταγμα του 1960 καθορίζει τους ακόλουθους έξι ανεξάρτητους αξιωματούχους:
*Γενικός Εισαγγελέας της Δημοκρατίας και Βοηθός Γενικού Εισαγγελέα της Δημοκρατίας
*Γενικός Ελεγκτής της Δημοκρατίας και Βοηθός Γενικού Ελεγκτή της Δημοκρατίας
*Διοικητής της Εκδοτικής Τράπεζας της Δημοκρατίας και Υποδιοικητής της Εκδοτικής Τράπεζας της Δημοκρατίας

## Δείτε επίσης
*Νομική Υπηρεσία (Κύπρος)
*Ελεγκτική Υπηρεσία (Κύπρος)
*Κεντρική Τράπεζα της Κύπρου

## Παραπομπές



Κατηγορία:Σύνταγμα της Κυπριακής Δημοκρατίας
Στενό Σαλαμίνας

Το **Στενό** είναι παραθαλάσσιος οικισμός της Σαλαμίνας στην Περιφερειακή Ενότητα Νήσων Αττικής.

## Γενικά στοιχεία
Το Στενό βρίσκεται στο βορειοανατολικό τμήμα του νησιού (Στενό Φανερωμένης), στα βόρεια παράλια του Όρμου Αγίου Γεωργίου και σε υψόμετρο 20 μέτρα. Απέχει μόλις 10 χλμ. δυτικά από το κέντρο της Σαλαμίνας και τα σπίτια του χωριού εκτείνονται κατά μήκος της παραλίας και της Λεωφόρου Δημοκρατίας. Η παραλία της αποτελείται από πολλές μικρές, ήσυχες παραλίες που απέχουν μεταξύ τους 50 έως 100 μέτρα. Υπάρχει πρόσβαση σε αυτές και από τις απέναντι ακτές της Νέας Περάμου με καραβάκι. 

Αναφέρεται επίσημα ως ξεχωριστός οικισμός για πρώτη φορά το 1981 να απογράφεται στο δήμο Σαλαμίνος. Σύμφωνα με το σχέδιο Καλλικράτης και την τροποποίησή του Κλεισθένης Ι, ανήκει στην Κοινότητα Σαλαμίνας που υπάγεται στην Δημοτική Ενότητα Σαλαμίνας του Δήμου Σαλαμίνας. Σύμφωνα με την απογραφή 2021 απογράφησαν 239 κάτοικοι ενώ με αυτήν του 2011 είχε 198 κατοίκους.  

## Παραπομπές


Κατηγορία:Χωριά της Σαλαμίνας
Αμαρυνθιακός Αθλητικός Όμιλος

Ο **Αμαρυνθιακός Αθλητικός Όμιλος** είναι ελληνική ποδοσφαιρική ομάδα με έδρα την Αμάρυνθο Εύβοιας. Ιδρύθηκε επισήμως το 1960 και έχει αξιόλογη παρουσία στα πρωταθλήματα της Ένωσης Ποδοσφαιρικών Σωματείων Εύβοιας, λειτουργώντας παράλληλα πλήρη τμήματα υποδομής. Αυτή την περίοδο αγωνίζεται στην Γ΄ Εθνική. Έδρα της ομάδας είναι το Δημοτικό Στάδιο Αμαρύνθου, χωρητικότητας 400 θέσεων και χρώματα το κόκκινο και το μπλε.

## Ίδρυση του συλλόγου
Οι πρώτες αναφορές της άτυπης δημιουργίας του φθάνουν στο 1930 και θρυλείται πως ήταν η πρώτη ομάδα ποδοσφαίρου που δημιουργήθηκε στην Εύβοια, εκτός Χαλκίδας. Αφορμή για τη δημιουργία της ήταν μια ομάδα μαθητών και φοιτητών στα σχολεία της Αττικής, που ήρθαν σε επαφή με τις μεγάλες αθηναϊκές ομάδες της εποχής και θέλησαν να ανθίσουν το άθλημα και στον τόπο καταγωγής τους.

## Ιστορία
Την περίοδο 1990-91, ο Αμαρυνθιακός αναδείχθηκε Πρωταθλητής Εύβοιας, τίτλο που κατέκτησε και την περίοδο 2023-24. Αποτέλεσμα είναι να συμμετέχει την περίοδο 1991-92 στο πρωτάθλημα της Δ΄ Εθνικής, ενώ την περίοδο 2023-24 αγωνίστηκε στα μπαράζ ανόδου με τους πρωταθλητές Βοιωτίας, Φωκίδας, Άμφισσας, Κορινθίας και Αργολίδας τη συμμετοχή του στο 3ο Όμιλο της Γ΄ Εθνικής. 

Αναλυτικά τα αποτελέσματα των αγώνων μπαράζ: 

* Αμαρυνθιακός - ΑΟ Θήβα 3-0
* Πανναυπλιακός - Αμαρυνθιακός 0-0
* Απόλλων Ευπαλίου - Αμαρυνθιακός 1-0
* ΑΟ Λουτρακίου - Αμαρυνθιακός 2-3
* Αμαρυνθιακός - ΑΠΟ Κερατσινίου 4-1

Ο  Αμαρυνθιακός έχει τρεις συμμετοχές ως φιναλίστ σε τελικούς κυπέλλου Εύβοιας το 1982 με αντίπαλο τον ΑΟ Ηρακλής Ψαχνών, το 1990 με αντίπαλο τον Ολυμπιακό Χαλκίδας και το 2023 με αντίπαλο τον Α.Ο. Νέας Αρτάκης. Κέρδισε το Κύπελλο Εύβοιας νικώντας με 1-0 τον Ταμυναϊκό στις 27.04.2025.

## Τίτλοι

* **1990-91:** Πρωταθλητής Εύβοιας

* **2023-24:** Πρωταθλητής Εύβοιας

* **2018-19:** Πρωταθλητής Β΄ Κατηγορίας Εύβοιας
* **2024-25:** Κυπελλούχος Εύβοιας

## Έμβλημα
Το σήμα της ομάδας έχει αναφορά στην αρχαία ιστορία της περιοχής. Αποτελείται από το περίγραμμα μιας ασπίδας, η οποία φέρει στο κέντρο της το άγαλμα της Αρτέμιδος των Βερσαλλιών, το οποίο αποτελεί ρωμαϊκό αντίγραφο αντίστοιχου αρχαίου αγάλματος που θεωρείτε πως κατασκεύασε ο γλύπτης Λεωχάρης το 325 π.Χ.

## Παραπομπές


## Πηγές - Εξωτερικοί σύνδεσμοι

*Επίσημο ιστολόγιο
* I. Leventi, "Leochares", τομ. 19, σελ. 169–170, in The Dictionary of Art, 34 τόμοι, edited by Jane Turner. Νέα Υόρκη: Grove. ISBN 9781884446009.

Κατηγορία:Ποδοσφαιρικές ομάδες Ελλάδας
Κατηγορία:Αθλητικοί σύλλογοι Εύβοιας
Κατηγορία:Ιδρύσεις αθλητικών συλλόγων το 1960
Κατηγορία:Ιδρύσεις ποδοσφαιρικών ομάδων το 1960
Ριβιέρ (Γκαρ)

Το **Ριβιέρ** (, , ), επίσης γνωστό ως **Ριβιέρ-ντε-Τεράργκ** (), είναι γαλλική κοινότητα στο νομό του Γκαρ, στη διοικητική περιοχή της Οξιτανίας.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες του Γκαρ
Θεώρημα του Όιλερ (τετράπλευρα)

right|thumb|Τετράπλευρο <math>\rm AB\Gamma\Delta</math> και τα μέσα <math>\rm M</math> και <math>\rm N</math> των διαγωνίων του.
Στην γεωμετρία, το **θεώρημα Όιλερ στα τετράπλευρα** είναι μία μετρική σχέση σε ένα τετράπλευρο που συνδέει τα τετράγωνα των πλευρών, των διαγωνίων και του ευθυγράμμου τμήματος που συνδέει τα μέσα των διαγωνίων του. 

Πιο συγκεκριμένα, σε ένα  τετράπλευρο \rm AB\Gamma\Delta, ισχύει ότι
:\rm AB^2 + B\Gamma^2 + \Gamma\Delta^2 + \Delta A^2 = A\Gamma^2 + B\Delta^2 + 4 \cdot MN^2,
όπου \rm M, N τα μέσα των διαγωνίων του  \rm A\Gamma και \rm B\Delta αντίστοιχα.

Το θεώρημα παίρνει το όνομά του από τον Ελβετό μαθηματικό Λέοναρντ Όιλερ που το δημοσίευσε το 1750.

## Αποδείξεις

## Ειδικές περιπτώσεις
* Σε ένα παραλληλόγραμμο, τα δύο μέσα \rm M και \rm N ταυτίζονται, δηλαδή \rm M N = 0 και συνεπώς λαμβάνουμε τον νόμο του παραλληλογράμμου, 
::2 \cdot ({\rm AB}^2 + {\rm B\Gamma}^2) = {\rm A\Gamma}^2 + {\rm B\Delta}^2.
* Σε ένα ορθογώνιο, οι δύο διαγώνιοι είναι ίσες άρα λαμβάνουμε ότι 
::2 \cdot ({\rm AB}^2 + {\rm B\Gamma}^2) = 2 \cdot {\rm A\Gamma}^2,
:που είναι ισοδύναμο με το Πυθαγόρειο θεώρημα
::{\rm AB}^2 + {\rm B\Gamma}^2 = {\rm A\Gamma}^2.
* Όταν \rm \Delta = \Gamma, τότε το \rm N είναι το μέσο της \rm B\Gamma το θεώρημα Όιλερ δίνει ότι 
::\rm MN = \tfrac{1}{2} AB,
:δηλαδή ότι το ευθύγραμμο τμήμα που ενώνει τα μέσα δύο πλευρών ενός τριγώνου είναι παράλληλη και ίση με το μισό της τρίτης. 
* Όταν \rm \Delta = M, τότε επίσης \rm N = M και το θεώρηαμα Όιλερ δίνει
::\rm AB^2  + B\Gamma^2 = 2 \cdot BM^2 + \tfrac{1}{2} A\Gamma ,
:δηλαδή το πρώτο θεώρημα διαμέσων στο τρίγωνο \rm AB\Gamma και την διάμεσο \rm BM .
## Γενίκευση
Η παραπάνω απόδειξη με την χρήση διανυσμάτων  ισχύει επίσης για κάθε στρεβλό τετράπλευρο, δηλαδή για τετράπλευρα που οι κουρφές του δεν ανήκουν κατά ανάγκη στο ίδιο επίπεδο.

## Δείτε επίσης
* Νόμος του παραλληλογράμμου
* Πρώτο θεώρημα διαμέσων

## Περαιτέρω ανάγνωση
### Εξωτερικοί σύνδεσμοι
* Διαδραστική εφαρμογή για το θεώρημα του Όιλερ στο Geogebra.

### Ξενόγλωσσα άρθρα
* 
* 
* 
* 

## Παραπομπές


Κατηγορία:Ευκλείδεια Γεωμετρία
Κατηγορία:Θεωρήματα στη Γεωμετρία
Τα Παιδιά της Νύχτας (ταινία, 1987)

***Τα Παιδιά της Νύχτας*** (πρωτότυπος τίτλος: *The Lost Boys*) είναι αμερικανική υπερφυσική μαύρη κωμωδία τρόμου παραγωγής 1987, σε σκηνοθεσία του Τζόελ Σουμάχερ, σενάριο του Τζεφρί Μποαμ και παραγωγής του Χάρβεϊ Μπέρνχαρντ. Πρωταγωνιστούν οι Κόρεϊ Φέλντμαν, Τζέιμι Γκερτς, Κόρεϊ Χάιμ, Έντουαρντ Χέρμαν, Μπάρναρντ Χιουζ, Τζέισον Πάτρικ, Κίφερ Σάδερλαντ, Τζέιμισον Νιούλαντερ και τη Νταϊάν Γουίστ. 

Ο πρωτότυπος 
τίτλος είναι μια αναφορά στα Χαμένα Παιδιά στις ιστορίες του Τζέιμς Μάθιου Μπάρι για τον Πήτερ Παν και τη Νέβερλαντ, όπου όπως και οι βρικόλακες δεν γερνούν ποτέ. Το μεγαλύτερο μέρος της ταινίας γυρίστηκε στο Σάντα Κρουζ της Καλιφόρνια.

Η ταινία ακολουθεί δύο έφηβους αδελφούς που μετακομίζουν με τη χωρισμένη μητέρα τους στη φανταστική πόλη της Σάντα Κάρλα της Καλιφόρνια, μόνο και μόνο για να ανακαλύψουν ότι η πόλη είναι καταφύγιο για βρικόλακες.

Η ταινία κυκλοφόρησε από την Warner Bros. Pictures στις 31 Ιουλίου 1987 και σημείωσε κριτική και εμπορική επιτυχία, εισπράττοντας πάνω από 32 εκατομμύρια δολάρια έναντι προϋπολογισμού παραγωγής 8,5 εκατομμυρίων δολαρίων. Η ταινία θεωρείται καλτ κλασική. Η επιτυχία της ταινίας δημιούργησε ένα franchise με δύο σίκουελ και δύο σειρές κόμικς.

## Παραπομπές


## Εξωτερικοί σύνδεσμοι
*

Κατηγορία:Ταινίες γυρισμένες στην Καλιφόρνια
Κατηγορία:Αμερικανικές εφηβικές κωμικές ταινίες
Κατηγορία:Αμερικανικές υπερφυσικές ταινίες τρόμου
Κατηγορία:Αμερικανικές κωμικές ταινίες τρόμου
Κατηγορία:Αμερικανικές ταινίες μαύρης κωμωδίας
Κατηγορία:Ταινίες του 1987
Κατηγορία:Βαμπίρ στην ποπ κουλτούρα
Κατηγορία:Ταινίες παραγωγής Warner Bros.
Κατηγορία:Αμερικανικές ταινίες της δεκαετίας 1980
Τουρνουά Μαυροσκούφεια 2011

Τα **Μαυροσκούφεια 2011** ήταν η 20η διοργάνωση μπάσκετ του συγκεκριμένου θεσμού και πραγματοποιήθηκε υπό την αιγίδα του Συνδέσμου Διαιτητών Θεσσαλονίκης, και με τη συνεργασία του ΠΑΟΚ, της ΕΚ Καβάλας και του Πιερικού/Αρχέλαου. Το τουρνουά αφιερωμένο στη μνήμη του Συμεών Μαυροσκούφη. έλαβε χώρα από τις 20 έως τις 23 Σεπτεμβρίου 2011 πριν από την έναρξη της σεζόν 2011-12. Διεξήχθη στο Κλειστό γήπεδο του ΠΑΟΚ καθώς και για πρώτη φορά εκτός Θεσσαλονίκης, στην Καβάλα και την Κατερίνη.

## Το τουρνουά
Οι ομάδες που συμμετείχαν ήταν 5 σε αυτή τη διοργάνωση: ΠΑΟΚ, Καβάλα, Πιερικός/Αρχέλαος της Α2, Ολίν Εντιρνέ από την Αδριανούπολη της Τουρκίας και Στρούμιτσα από τα Σκόπια. Την τελευταία στιγμή απέσυρε τη συμμετοχή του ο ΚΑΟΔ, λόγω ελλείψεων στο ρόστερ, και ο Ερμής Λαγκαδά ενώ έγιναν προτάσεις από τον πρόεδρο του Συνδέσμου Διαιτητών Θεσσαλονίκης, Γιώργο Γεωργιάδη, για συμμετοχή του Ολυμπιακού και του Παναθηναϊκού, αλλά είχαν ήδη κλείσει τα φιλικά παιχνίδια τους.

Έγιναν 4 αγωνιστικές στο 20ο Τουρνουά «Συμεών Μαυροσκούφης» και με 2 νίκες ολοκλήρωσε η Ολίν Εντίρνε κατακτώντας την πρώτη θέση. Ηταν η 2η συμμετοχή για την Στρούμιτσα. Δεν απονεμήθηκε τίτλος MVP σε αυτό το τουρνουά.

## Συμμετέχοντες

## Αποτελέσματα
**1η αγωνιστική ημέρα, 20/09/2011**
* Κλειστό Καλαμίτσας Καβάλας: Καβάλα - Ολίν Εντιρνέ 65-54 
* ΔΑΚ Κατερίνης: Πιερικός/Aρχέλαος - Στρούμιτσα Σκοπίων 70-76 

**2η αγωνιστική ημέρα, 21/09/2011**
* Κλειστό γήπεδο του ΠΑΟΚ, Θεσσαλονίκη: ΠΑΟΚ- Καβάλα 63-60 
* ΔΑΚ Κατερίνης: Πιερικός/Aρχέλαος - Ολίν Εντιρνέ 53-69 

**3η αγωνιστική ημέρα, 22/09/2011**
* Κλειστό γήπεδο του ΠΑΟΚ, Θεσσαλονίκη: Στρούμιτσα Σκοπίων - Ολίν Εντιρνέ 62-69 

**4η αγωνιστική ημέρα, 23/09/2011**
* Κλειστό γήπεδο του ΠΑΟΚ, Θεσσαλονίκη: ΠΑΟΚ - Ολίν Εντιρνέ 54-61 

## Κατάταξη

## Κορυφαίος σκόρερ τουρνουά
*  Ογκούν Σέβιντς (Ολίν Εντίρνε) 42π.

## Νικητής

## Παραπομπές


## Εξωτερικοί σύνδεσμοι
* 
* Σύνδεσμος Διαιτητών Καλαθοσφαίρισης Θεσσαλονίκης
* Επίσημος ιστότοπος της Ελληνικής Ομοσπονδίας Καλαθοσφαίρισης

2011
Στάδιο Αθλητικού Κέντρου του Γκντανσκ

Το **Στάδιο Αθλητικού Κέντρου του Γκντανσκ** (πολωνικά: *Stadion Gdańskiego Ośrodka Sportu*) είναι στάδιο ποδοσφαίρου και ράγκμπι γιούνιον στο Γκντανσκ της Πολωνίας. Από το 2000 είναι ιδιοκτησία του Αθλητικού Κέντρου του Γκντανσκ (παλαιότερα λειτουργούσε με την επωνυμία Δημοτικό Κέντρο Αθλητισμού και Αναψυχής). Τα έτη 1945-2011, ήταν η έδρα της Λέχια Γκντανσκ, πριν μετακομίσει το 2011 στο Στάδιο του Γκντανσκ. Σε καθημερινή βάση λειτουργεί ως χώρος προπονήσεων. Είναι η έδρα της ομάδας ράγκμπι γιούνιον της Λέχια Γκντανσκ. Από τη σεζόν 2023/2024, η Μπάλτια Γκντανσκ παίζει τους εντός έδρας αγώνες της σε αυτό το στάδιο.

## Ιστορία
Στο πρώτο μισό της δεκαετίας του 1920, το ποδόσφαιρο είχε ταχεία άνοδο στο Γκντανσκ. Μέσα σε λίγα μόλις χρόνια άρχισαν να λειτουργούν στο Γκντανσκ αρκετοί νέοι αθλητικοί σύλλογοι με τμήματα ποδοσφαίρου ή ανεξάρτητες ποδοσφαιρικές ομάδες. Αρχικά, (χτίστηκε το 1927 και εκσυγχρονίστηκε το 1935) το στάδιο *Jahnkampfbahn* δεν είχε μόνιμο «οικοδεσπότη». Μόνο το 1945, όταν ιδρύθηκε ο σύλλογος Μπάλτια, ο οποίος αργότερα μετατράπηκε σε Λέχια Γκντανσκ, άρχισαν να παίζονται αγώνες πρωταθλήματος εκεί. Τον Αύγουστο του 2011, η ποδοσφαιρική ομάδα της Λέχια μετακόμισε στο νεόκτιστο Στάδιο του Γκντανσκ. Ωστόσο, ομάδες νέων, Β ομάδες και ομάδες ράγκμπι γιούνιον παρέμειναν στις εγκαταστάσεις.

Η εγκατάσταση χρησιμοποιήθηκε επίσης από τους Μάρτυρες του Ιεχωβά, οι οποίοι οργάνωσαν συνέδρια στο στάδιο (1984, 1986–1988, 1990–2003). Το 1990, στο γήπεδο διεξήχθησαν οι «Αγώνες Αλληλεγγύης».

Ο μοναδικός αγώνας της Εθνικής Πολωνίας στο στάδιο πραγματοποιήθηκε στις 12 Απριλίου 1987, ως μέρος του προκριματικού γύρου για το Ευρωπαϊκό Πρωτάθλημα του 1988, όπου η Πολωνία ήρθε ισοπαλία με 0-0 με την Κύπρο.

### Λείψανα του Β΄ Παγκοσμίου Πολέμου
Το 2006, εργάτες που εκτελούσαν χωματουργικές εργασίες κάτω από τη σκεπαστή εξέδρα του γηπέδου και το πάρκινγκ πίσω από την εξέδρα βρήκαν βόμβες που δεν είχαν εκραγεί από το Β΄ Παγκόσμιο Πόλεμο. Υπάρχουν δύο υποθέσεις για την εύρεση τους σε αυτό το μέρος. Ο πρώτος λέει ότι υπήρχε απλώς μια αποθήκη πυρομαχικών εκεί. Η δεύτερη προϋποθέτει ότι οι Γερμανοί, που εκδιώχθηκαν από το Γκντανσκ το 1945 από τον Κόκκινο Στρατό, τοποθέτησαν σκόπιμα εκρηκτικά σε αυτό το μέρος για να μπορέσουν να τα πυροδοτήσουν σε περίπτωση εορτασμού που θα οργάνωναν οι Σοβιετικοί.

## Δείτε επίσης
* Κατάλογος σταδίων ποδοσφαίρου στην Πολωνία

## Παραπομπές


Γκντανσκ Αθλητικου Κεντρου Σταδιο
Γκντανσκ Αθλητικου Κεντρου Σταδιο
Γκντανσκ Αθλητικου Κεντρου Σταδιο
Κατηγορία:Λέχια Γκντανσκ
Κατηγορία:Κτίρια και κατασκευές στο Γκντανσκ
Μεγάλο Νησί Αττικής

Το **Μεγάλο Νησί** ή η η **Νησίδα Πάχη** ή η **Πάχη Μεγάρων** είναι βραχονησίδα του Σαρωνικού κόλπου, η οποία βρίσκεται στον Κόλπο των Μεγάρων απέναντι και νότια της Πάχης. Είναι η μεγαλύτερη και νοτιότερη από τις 2 βραχονησίδες. Διοικητικά ανήκει στη Δημοτική Ενότητα Μεγαρέων του Δήμου Μεγαρέων και απογράφεται σε αυτόν ως ξεχωριστός οικισμός από το 2011. Σύμφωνα με την απογραφή 2021 δεν έχει μόνιμους κατοίκους όπως και με αυτήν του 2011.

## Εξωτερικοί σύνδεσμοι

* Πάχη Μεγάρων: Η γνωστή μας άγνωστη στον ιστότοπο https://carnetdevoyage.gr/.

## Παραπομπές


Κατηγορία:Ελληνικές βραχονησίδες
Στάδιο Καζίμιες Γκούρσκι

Το **Στάδιο Καζίμιες Γκούρσκι** (πολωνικά: *Stadion im. Kazimierza Górskiego*), γνωστό και ως **Στάδιο** **[[Orlen]]** για λόγους χορηγίας, είναι στάδιο ποδοσφαίρου στο Πουότσκ της Πολωνίας, στην οδό Γουκασιέβιτς (Łukasiewicza) 34. Είναι η έδρα της ποδοσφαιρικής ομάδας Βίσουα Πουότσκ.

## Ιστορία
Το στάδιο ποδοσφαίρου στο Πουότσκ χτίστηκε το 1973. Στις 9 Ιουνίου 1973, έγινε η τελετή εγκαινίων του νεόδμητου σταδίου. Οι αρχιτέκτονες του αρχικού σταδίου ήταν οι Γιάτσεκ Κφιετσίνσκι και Γιάνους μαριάνσκι. Το 1976, ανακατασκευάστηκαν οι εξέδρες και κατασκευάστηκε ένα κέντρο γυμναστικής και ευεξίας.

Στο στάδιο έπαιξε η Πολόνια Βαρσοβίας τους αγώνες της στις διεθνείς διοργανώσεις της UEFA τα έτη 2000–2003 (το στάδιο της, Στάδιο Πολόνια Βαρσοβίας, δεν πληρούσε τις απαιτήσεις της UEFA).

Στις 30 Μαρτίου 2004, το στάδιο έλαβε την ονομασία του Καζίμιες Γκούρσκι.

### Ανοικοδόμηση
Στις 18 Νοεμβρίου 2019, ο Δήμος Πουότσκ ανακοίνωσε την επιλογή αναδόχου για την κατεδάφιση και την κατασκευή του γηπέδου στην οδό Γουκασιέβιτς 34. Η τιμή προσφοράς για ολόκληρη την κατασκευή ανήλθε στα 166.477.375,80 ζλότι. Στις 29 Νοεμβρίου 2019, υπογράφηκε σύμβαση για την κατασκευή του νέου σταδίου της Βίσουα Πουότσκ. Σύμφωνα με τη συμφωνία, το νεόκτιστο στάδιο θα μπορούσε να φιλοξενήσει 15.004 θεατές. Στις 3 Ιουλίου 2020, ο Δήμος Πουότσκ παρέδωσε το εργοτάξιο στην κατασκευαστική εταιρεία Mirbud. Στις 23 Ιουλίου 2020, ξεκίνησε η κατεδάφιση της ανατολικής και της νότιας κερκίδας. Έτσι, η χωρητικότητα της εγκατάστασης περιορίστηκε στις 3.000 θέσεις. Στον αγώνα με την ΚΣ Κρακόβια στις 28 Νοεμβρίου 2021, οι οπαδοί μπορούσαν να καθίσουν στη νέα ανοιχτή ανατολική κερκίδα, η οποία μπορούσε να φιλοξενήσει 3.105 θεατές. Το νέο στάδιο έπρεπε να τεθεί σε λειτουργία στα τέλη του 2022, αλλά η διαδικασία ανακατασκευής κράτησε μέχρι το 2023.

Τον Μάρτιο του 2023, ανακοινώθηκε ότι, μέσω συμφωνίας με την PKN Orlen, το στάδιο θα ονομαζόταν εμπορικά **Στάδιο Orlen** για 5 χρόνια.

Το στάδιο άνοιξε πλήρως στις 2 Σεπτεμβρίου 2023, με έναν αγώνα πρωταθλήματος μεταξύ της Βίσουα Πουότσκ και της Πολόνια Βαρσοβίας (νίκη της Βίσουα με 3-0). Τον αγώνα παρακολούθησαν 13.504 θεατές.
κέντρο|μικρογραφία|Το στάδιο πριν την ανακατασκευή.

## Δείτε επίσης
* Κατάλογος σταδίων ποδοσφαίρου στην Πολωνία

## Παραπομπές


Καζιμιες Γκουρσκι Σταδιο
Κατηγορία:Βίσλα Πλοτσκ
Κατηγορία:Κτίρια και κατασκευές στο Πουότσκ
Τουρνουά Μαυροσκούφεια 2009

Τα **Μαυροσκούφεια 2009** ήταν η 18η διοργάνωση μπάσκετ του συγκεκριμένου θεσμού και πραγματοποιήθηκε υπό την αιγίδα του Συνδέσμου Διαιτητών Θεσσαλονίκης και του Άρη. Το τουρνουά έλαβε χώρα από τις 20 έως τις 21 Σεπτεμβρίου 2009 πριν από την έναρξη της σεζόν 2009-10. Διεξήχθη στο Αλεξάνδρειο Μέλαθρο στη Θεσσαλονίκη.

## Το τουρνουά
Οι ομάδες που συμμετείχαν ήταν ο Αρης, ο Πανελλήνιος, η ΕΚ Καβάλας και η Ακαντέμικ Σόφιας από τη Βουλγαρία. Δεν συμμετείχε ο κάτοχος του τροπαίου 2008, ΠΑΟΚ. Για δεύτερη φορά από καταβολής της διοργάνωσης το 1991 αγωνίστηκε μόλις μία ομάδα από τη Θεσσαλονίκη. Ηταν η πρώτη συμμετοχή για Πανελλήνιο, ΕΚ Καβάλας και Ακαντέμικ Σόφιας. 

Συνεχίστηκε για πέμπτη χρονιά το σύστημα ημιτελικών με μικρό και μεγάλο τελικό αντί της βαθμολογίας. Ο Πανελλήνιος κατέκτησε το 18ο Τουρνουά «Συμεών Μαυροσκούφης», νικώντας στον τελικό τον Άρη. Στο τουρνουά επέστρεψαν ο προπονητής Ηλίας Ζούρος με τον Πανελλήνιο, και ο Κώστας Πιλαφίδης με την Καβάλα. 

Πριν την έναρξη του τελικού του Άρη με τον Πανελλήνιο ο σύνδεσμος διαιτητών μπάσκετ Θεσσαλονίκης τίμησε για την προσφορά τους στο άθλημα τον πρόεδρο της ΚΑΕ Άρης, Γιάννη Δαμιανίδη και τον Νίκο Πιτσίλκα. Μετά το τέλος του τελικού έγιναν και τα εγκαίνια της μπουτίκ της ομάδας του Άρη στο Αλεξάνδρειο.

## Συμμετέχοντες

## Αποτελέσματα
Αλεξάνδρειο Μέλαθρο, Θεσσαλονίκη
**Ημιτελικοί, 20/09/09**:
* Αρης - Ακαντέμικ Σόφιας 77-65 
* Πανελλήνιος- EK Kαβάλας 74-61 

**Μικρός τελικός, 21/09/09**: 
*Ακαντέμικ Σόφιας - ΕΚ Καβάλας 76-67

**Τελικός, 21/09/09**: 
*Αρης - Πανελλήνιος 63-68 

## Κατάταξη

## Βραβεία
### Κορυφαίος σκόρερ τουρνουά
* Ρίκυ Σιλντς (ΕΚ Καβάλας) 38π.
### MVP
*  Ρόντρικ Μπλάκνεϊ (Πανελλήνιος) 

## Παραπομπές

## Εξωτερικοί σύνδεσμοι
* 
* Σύνδεσμος Διαιτητών Καλαθοσφαίρισης Θεσσαλονίκης
* Επίσημος ιστότοπος της Ελληνικής Ομοσπονδίας Καλαθοσφαίρισης

2009
Τουρνουά Μαυροσκούφεια 2010

Τα **Μαυροσκούφεια 2010** ήταν η 19η διοργάνωση μπάσκετ του συγκεκριμένου θεσμού και πραγματοποιήθηκε υπό την αιγίδα του Συνδέσμου Διαιτητών Θεσσαλονίκης και του ΠΑΟΚ. Το τουρνουά έλαβε χώρα από τις 20 έως τις 21 Σεπτεμβρίου 2010 πριν από την έναρξη της σεζόν 2010-11. Διεξήχθη στο Κλειστό γήπεδο του ΠΑΟΚ στη Θεσσαλονίκη στη μνήμη του Συμεών Μαυροσκούφη.

## Το τουρνουά
Οι ομάδες που συμμετείχαν ήταν 5 σε αυτή τη διοργάνωση: ΠΑΟΚ, Καβάλα, Ηλυσιακός, Κολοσσός Ρόδου, και Ερμής Λαγκαδά από την Α2. Έγιναν 2 αγωνιστικές στο 19ο Τουρνουά «Συμεών Μαυροσκούφης» και με 2 νίκες ολοκλήρωσε ο ΠΑΟΚ, ενώ αήττητη ήταν και η Καβάλα η οποία όμως έδωσε μόλις ένα αγώνα. Ηταν η πρώτη συμμετοχή για τον Ερμή Λαγκαδά και πρώτη φορά που αγωνίστηκε στα *Μαυροσκούφεια* ομάδα της Α2, και έτσι ξανά η Θεσσαλονίκη είχε 2 εκπροσώπους. Άτυπα την πρώτη θέση κατέκτησε ο ΠΑΟΚ. Δεν απονεμήθηκε τίτλος MVP σε αυτό το τουρνουά. Στο τουρνουά επέστρεψε ο προπονητής Σούλης Μαρκόπουλος με τον ΠΑΟΚ. 

Ο πρόεδρος του Συνδέσμου Διαιτητών Καλαθοσφαίρισης Θεσσαλονίκης, Γιώργος Γεωργιάδης, τίμησε την ομάδα της Καβάλας για την 2η συμμετοχή της, με πλακέτα στα χέρια του γενικού αρχηγού Νίκου Πενταζίδη.

## Συμμετέχοντες

## Αποτελέσματα
Κλειστό γήπεδο του ΠΑΟΚ, Θεσσαλονίκη
**1η αγωνιστική ημέρα, 20/09/2010**
*Καβάλα - Ηλυσιακός 56-47 
*ΠΑΟΚ - Κολοσσός Ρόδου 69-64 

**2η αγωνιστική ημέρα, 21/09/2010**
*Κολοσσός Ρόδου - Ερμής Λαγκαδά 73-62 
*ΠΑΟΚ - Ηλυσιακός 83-57 

## Κατάταξη

## Κορυφαίος σκόρερ τουρνουά
* Ρολ Μάρσαλ  (ΠΑΟΚ) 29π.

## Νικητής

## Παραπομπές

## Εξωτερικοί σύνδεσμοι
* 
* Σύνδεσμος Διαιτητών Καλαθοσφαίρισης Θεσσαλονίκης
* Επίσημος ιστότοπος της Ελληνικής Ομοσπονδίας Καλαθοσφαίρισης

2010
Μονή Αγίου Ιεροθέου Αττικής

Η **Μονή Αγίου Ιεροθέου** ή **Iερά Mονή Κοιμήσεως Θεοτόκου Κυπαρισσιωτίσσης και Αγίου Ιεροθέου** Μεγάρων είναι μοναστήρι που βρίσκεται στην Αττική, στους ανατολικούς πρόποδες των Γερανείων και την τοποθεσία «Δερβένι», σε υψόμετρο 280 μέτρα ενώ απέχει περίπου 8 χλμ. Δ.-ΒΔ. από τα Μέγαρα. 

Η Μονή κτίστηκε τον 11ον αιώνα και ως ιδρυτής της, σύμφωνα με μία ιστορική άποψη, αναφέρεται ο Όσιος Mελέτιος, ο οποίος ασκήτευσε στον Kιθαιρώνα. Εκκλησιαστικά υπάγεται στην Ιερά Μητρόπολη Μεγάρων και Σαλαμίνος.  Είναι γυναικεία μονή, αφιερωμένη στην Παναγία Κυπαρισσιώτισσα και τον Άγιο Ιερόθεο, πρώτο επίσκοπο των Αθηνών και πανηγυρίζει δύο φορές το χρόνο (15 Αυγούστου και 4 Οκτωβρίου). 

Το καθολικό της μονής είναι μικρός ναός της μεσοβυζαντινής περιόδου. Πρόκειται για βασιλική σταυροειδούς μετά τρούλου, η οποία έχει πρόναο και μικρό παρεκκλήσι στη βόρεια πλευρά, που συνδέονται με τον κυρίως ναό.

## Εξωτερικοί σύνδεσμοι

* Iερά Mονή Κοιμήσεως Θεοτόκου Κυπαρισσιωτίσσης και Αγίου Ιεροθέου από την Εφορεία Αρχαιοτήτων Μεγάρων. 
* I.M. Κοιμήσεως Θεοτόκου Κυπαρισσιώτισσας και Αγίου Ιεροθέου Μεγάρων από τον ιστότοπο https://www.romfea.gr/.

## Παραπομπές


Κατηγορία:Μοναστήρια στην Αττική
Ιεροθεου
Μάικλ Ολίσε

Ο **Μάικλ Ακπόβι Ολίσε** (12 Δεκεμβρίου 2001) είναι επαγγελματίας ποδοσφαιριστής που αγωνίζεται ως επιθετικός μέσος και πλάγιος επιθετικός για την Μπάγερν Μονάχου. Γεννημένος στην Αγγλία, αγωνίζεται στην εθνική ομάδα της Γαλλίας.

Προϊόν διαφόρων αγγλικών ακαδημιών, ο Ολίσε έκανε το επαγγελματικό του ντεμπούτο για τη Ρέντινγκ το 2019. Το 2021, υπέγραψε με την ομάδα της Πρέμιερ Λιγκ, Κρίσταλ Πάλας, όπου πέρασε τρεις σεζόν και ήταν υποψήφιος για το βραβείο PFA Νεαρός Παίκτης της χρονιάς το 2024. Τον Ιούλιο του 2024, υπέγραψε με την ομάδα της Μπουντεσλίγκα, Μπάγερν Μονάχου, πενταετές συμβόλαιο.

## Παραπομπές


Κατηγορία:Άγγλοι ποδοσφαιριστές
Κατηγορία:Γάλλοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Γαλλίας Κ18
Κατηγορία:Ποδοσφαιριστές Εθνικής Γαλλίας Κ21
Κατηγορία:Ποδοσφαιριστές Φούτμπολ Λιγκ (Αγγλία)
Κατηγορία:Ποδοσφαιριστές Ρέντινγκ ΦΚ
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Κρίσταλ Πάλας ΦΚ
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Μπάγερν Μονάχου
Κατηγορία:Ποδοσφαιριστές στους Θερινούς Ολυμπιακούς Αγώνες 2024
Κατηγορία:Ποδοσφαιριστές Εθνικής Γαλλίας
St. Jakobshalle

Το **St. Jakobshalle** είναι μια αρένα στη Βασιλεία, στο γειτονικό έδαφος του δήμου Μουντσενστάιν της Ελβετίας. Χρησιμοποιείται κυρίως για εσωτερικά σπορ και συναυλίες. Η αρένα είχε αρχικά χωρητικότητα 9.000 ατόμων και άνοιξε τον Σεπτέμβριο του 1976. Είναι το σπίτι του  τουρνουά του Τένις ανδρών Swiss Indoors.

Το κτίριο έχει αίθουσες διαφόρων μεγεθών, τα οποία χρησιμοποιούνται για όλα τα είδη εκδηλώσεων. Κάθε χρόνο, οι κορυφαίοι παίκτες μπαντμιντόν του κόσμου συγκεντρώνονται για το διεθνές τουρνουά Grand Prix και οι καλύτεροι Ευρωπαίοι παίκτες Sepak takraw συναντιούνται.

## Ιστορία
αριστερά|μικρογραφία|Η αρένα κατά τη διάρκεια του Swiss Indoors 2014
Το ετήσιο τουρνουά τένις των ανδρών Swiss Indoors πραγματοποιείται στο St. Jakobshalle από το 1975 και το Women's Top Volley International από το 1989. Το διεθνές ιππαδικό τουρνουά CSI Basel πραγματοποιείται στο χώρο κάθε χρόνο από το 2010.

Άλλα αθλητικά γεγονότα περιλαμβάνουν το Παγκόσμιο Πρωτάθλημα Χάντμπολ Ανδρών 1986, το Swiss Open 1991, το Παγκόσμιο Πρωτάθλημα IIHF 1998, το Ευρωπαϊκό Πρωτάθλημα Χάντμπολ Ανδρών 2006, το Παγκόσμιο Πρωτάθλημα BWF 2019, το Ευρωπαϊκό Πρωτάθλημα Χάντμπολ Γυναικών 2024, το Ευρωπαϊκό Πρωτάθλημα Χάντμπολ Ανδρών 2028 και το Παγκόσμιο Πρωτάθλημα Κέρλινγκ Ανδρών το 2012 και το 2016.

Ήταν το σπίτι της EHC Basel, ομάδας χόκεϊ επί πάγου από το 1976 έως το 2002 πριν η ομάδα μετακομίσει στο St. Jakob Arena, η οποία άνοιξε τον Οκτώβριο του 2002.

Σύμφωνα με τη βιογραφία του Bob Dylan, Chronicles: Volume One, αποφάσισε μετά από μια συναυλία στο St. Jakobshalle να πάει στην Never Ending Tour.

Τον Μάιο του 2025, η αρένα θα φιλοξενήσει τον Διαγωνισμό Τραγουδιού Eurovision μετά την νίκη του Νέμο το προηγούμενο έτος με το "The Code".

### Ανακαινίσεις
Τον Ιανουάριο του 2015, το Μεγάλο Συμβούλιο της Βασιλείας-Στάντ ενέκρινε δάνειο 105 εκατομμυρίων ελβετικών φράγκων για την ανακαίνιση και τον εκσυγχρονισμό της αίθουσας, με 89 ψήφους υπέρ και μία απόχή. Μεταξύ 2016 και 2018 ο χώρος ανακαινίστηκε ολοκληρωτικά και η τεχνολογία του αναβαθμίστηκε σε σύγχρονη τεχνολογία. Άνοιξε ξανά τον Οκτώβριο του 2018 και έχει τώρα χωρητικότητα 12.400 στην κύρια αρένα. Το συγκρότημα φιλοξενεί επίσης πέντε μικρότερες αίθουσες με μεταβλητή χωρητικότητα, ένα επιχειρηματικό κέντρο, περιοχή VIP, τέσσερις γυμναστικές αίθουσες και μια πισίνα 25 μέτρων. Το πάρκινγκ έχει 1.465 θέσεις.

Μετά την επιτυχία του ελβετού παίκτη τένις Ρότζερ Φεδερερ, ο αθλητικός διευθυντής της Βασιλείας είχε ανακοινώσει ότι η αρένα θα επανερχόταν στο όνομα "Roger Federer Arena" μετά την τρέχουσα ανακαίνιση, αλλά αυτό είχε μπλοκαριστεί σε ψηφοφορία του τοπικού συμβουλίου.

## Παραπομπές

## Εξωτερικοί σύνδεσμοι

* 
Κατηγορία:Γήπεδα αντιπτέρισης
Κατηγορία:Βασιλεία (Ελβετία)
Μητροπολίτης Γορτύνης και Αρκαδίας Μακάριος

Ο **Μητροπολίτης Μακάριος** (κατά κόσμον *Δημήτριος Δουλουφάκης*, Δαφνές Ηρακλείου, 1961), είναι Έλληνας θεολόγος, ιεράρχης της Εκκλησίας της Κρήτης, που διατελεί Μητροπολίτης Γορτύνης και Αρκαδίας από το 2005.

Πριν την εκλογή του σε Μητροπολίτη Γορτύνης και Αρκαδίας, διετέλεσε Επίσκοπος Κνωσού από το 2000 ως το 2005.

## Βιογραφικά στοιχεία
Ο κατά κόσμον Δημήτριος Δουλουφάκης γεννήθηκε το 1961 στον οικισμό Δαφνές του Νομού Ηρακλείου της Κρήτης.

Πραγματοποίησε την εγκύκλιο εκπαίδευσή του στο Ηράκλειο, όπου και έλαβε δίπλωμα βυζαντινής μουσικής. Σπούδασε θεολογία στις Θεολογικές Σχολές του Πανεπιστημίου του Βελιγραδίου και του Αριστοτελείου Πανεπιστημίου Θεσσαλονίκης, από όπου αποφοίτησε το 1985. Πραγματοποίησε μεταπτυχιακές σπουδές στο Πανεπιστήμιο Παρί-Σορμπόν.

Εκάρη μοναχός το 1985 από τον Αρχιεπίσκοπο Κρήτης Τιμόθεο στην Ιερά Μονή Κοιμήσεως της Θεοτόκου Αγκαράθου και το ίδιο έτος χειροτονήθηκε και διάκονος. Το 1987 χειροτονήθηκε πρεσβύτερος από τον ίδιο αρχιερέα και χειροθετήθηκε αρχιμανδρίτης. Στις 2 Οκτωβρίου 1990, διορίστηκε Πρωτοσύγκελλος της Ιεράς Αρχιεπισκοπής Κρήτης. Το 1992, ο Πατριάρχης Βαρθολομαίος του απένειμε το οφίκιο του Αρχιμανδρίτη του Οικουμενικού Θρόνου. 

Στις 8 Οκτωβρίου 2000, χειροτονήθηκε Επίσκοπος Κνωσού, βοηθός της Αρχιεπισκοπής Κρήτης. Το 2001, διορίστηκε από την Ιερά Επαρχιακή Σύνοδος της Εκκλησίας της Κρήτης, ως Αρχιγραμματέας αυτής.  

Τον Δεκέμβριο του 2002, υπήρξε ο ιδρυτής του αυτοτελούς κοινοφελούς «Ιδρύματος Υποστηρίξεως του Οικουμενικού Πατριαρχείου».

Στις 26 Μαΐου 2005 εξελέγη, από την Ιερά Επαρχιακή Σύνοδος της Εκκλησίας της Κρήτης, Μητροπολίτης Γορτύνης και Αρκαδίας.. Ενθρονίσθηκε στις Μοίρες στις 20 Ιουλίου 2005.

Είναι πρόεδρος της Συνοδικής Επιτροπής επί των Ευρωπαϊκών Προγραμμάτων και της Γενικής Συνελεύσεως των εταίρων της Μ.Κ.Ο. «Φιλοξενία» της Εκκλησίας Κρήτης, ενώ επίσης είναι και μέλος της διοικούσας επιτροπής της Πατριαρχικής Ανώτατης Εκκλησιαστικής Ακαδημίας Κρήτης.

## Παραπομπές

## Εξωτερικοί σύνδεσμοι
Ιστοσελίδα Ιεράς Μητροπόλεως Γορτύνης και Αρκαδίας/
Κατηγορία:Μητροπολίτες Γορτύνης και Αρκαδίας
Κατηγορία:Επίσκοποι Κνωσσού
Κατηγορία:Έλληνες κληρικοί
Κατηγορία:Απόφοιτοι της Θεολογικής Σχολής του Αριστοτελείου Πανεπιστημίου Θεσσαλονίκης
Ποταμός Βιτ

Ο **Βιτ** ή **Βιντ** (, ) είναι ποταμός της κεντρικής και βόρειας Βουλγαρίας, που έχει μήκος 188,5 χιλιόμετρα. Είναι δεξιός παραπόταμος του Δούναβη. Ο Βιτ πηγάζει στην οροσειρά του Αίμου (Στάρα Πλάνινα), κάτω από την κορυφή Βέζεν, σε υψόμετρο 2.030 μέτρα. Εκβάλλει στον Δούναβη κοντά στο Σόμοβιτ, σε σημείο με γεωγραφικές συντεταγμένες πλάτος 43°40′53″ Β και μήκος 24°44′34″ Α και υψόμετρο 22 μέτρα. Η λεκάνη απορροής του Βιτ έχει έκταση 3.228 τ.χλμ., ενώ οι κυριότεροι παραπόταμοί του είναι οι Καμένσκα, Κάλνικ και Τουτσένιτσα.

Πόλεις και κωμοπόλεις κτισμένες στις όχθες ή κοντά στον Βιτ είναι μεταξύ άλλων το Τέτεβεν, το Πλέβεν, το Ντόλνι Νταμπνίκ, η Ντόλνα Μιτροπολίγια και το Γκουλιάντσι. Στο Τέτεβεν αρχίζει τον ρου του ο κυρίως Βιτ, σχηματιζόμενος από τη συμβολή των ποταμών **Μπέλι Βιτ** (= «Λευκός Βιτ») και **Τσέρνι Βιτ** (= «Μαύρος Βιτ»).

Η ονομασία του ποταμού προέρχεται από τη θρακική ρίζα *ūt*, που σημαίνει «νερό» (πρβλ. το αρχ. ελληνικό *ὕδωρ*).

* Ο παγετώνας Βιτ (*Vit Ice Piedmont*) στην Ανταρκτική πήρε το όνομά του από αυτόν τον ποταμό της Βουλγαρίας.

## Παραπομπές


Κατηγορία:Ποταμοί της Βουλγαρίας
Κατηγορία:Παραπόταμοι του Δούναβη
Μονή Αγίου Ιωάννου Προδρόμου Αττικής

Η **Μονή Αγίου Ιωάννου Προδρόμου** ή ** Ιερά Μονή Αγίου Ιωάννου Προδρόμου του Μακρυνού** είναι μοναστήρι που βρίσκεται στην Αττική, στις βορειοανατολικούς πρόποδες των Γερανείων, σε υψόμετρο 190 μέτρα ενώ απέχει περίπου 20 χλμ. ΒΔ. από τα Μέγαρα. Είναι γυναικία μονή και εκκλησιαστικά υπάγεται στην Ιερά Μητρόπολη Μεγάρων και Σαλαμίνος. Το προσωνύμιο "του Μακρυνού", σύμφωνα με μια άποψη, δόθηκε λόγω μεγάλης απόστασής της από τα Μέγαρα σε αντιδιαστολή με τους άλλους ναούς του Άγιου Ιωάννου, πού βρίσκονται μέσα και γύρω από την πόλη. 

## Ιστορία
Η χρονολογία ίδρυσης του μοναστηριού δεν τεκμηριώνεται από γραπτές μαρτυρίες ή άλλες ιστορικές πηγές, καθώς το αρχείο του παλαίφατου μοναστηριού μαζί με όλα τα κτίσματα και τους θησαυρούς του χάθηκαν σε ισχυρό σεισμό. Το ίδιο ισχύει και όσον αφορά τον ιδρυτή του, όπου υπάρχουν διάφορες εκδοχές. Σύμφωνα με την πρώτη ήταν δύο διωκόμενοι μοναχοί από την Κωνσταντινούπολη (την εποχή της Εικονομαχίας) οι οποίοι αναζητούσαν τόπο κατάλληλο για να κτίσουν νέο μοναστήρι ενώ σύμφωνα με άλλη ιδρυτής αναφέρεται ο Όσιος Μελέτιος (11ος αιώνας), που ως γνωστόν είχε ιδρύσει στη Μεγαρίδα πολλά παραλαύρια, στα οποία τηρείτο το Τυπικό του Οσίου. Τέλος υπάρχει και η άποψη ότι ιδρύθηκε  το 1263 από τον γνωστό βυζαντινό στρατηγό Ιωάννη Μακρηνό, ο οποίος ανέλαβε την επιχορήγηση της ανοικοδομήσεως της Μονής, περνώντας  από την περιοχή κατά τη διάρκεια της εκστρατείας εναντίον των Φράγκων της Πελοποννήσου. 

## Παραπομπές


Μονή Αγίου Ιωάννου Προδρόμου Αττικής
Χιναλίγκ

Το **Χιναλίγκ** (αζερ. *Xınalıq*) ή **Κετς** (Χιναλούγκ: *Kətş, Kätş* και Каьтш) είναι δήμος και ένα αρχαίο χωριό από την Καυκασιανή Αλβανική περίοδο. Βρίσκεται στα βουνά της Επαρχίας Γκουμπά του Αζερμπαϊτζάν. Ο δήμος Χιναλίγκ αποτελείται από τα χωριά Χιναλίγκ και Γκαλαϊχουντάτ. Το χωριό συμπεριλήφθηκε στο «Πολιτιστικό Τοπίο του Λαού Χιναλίγκ» και στο «Κιότς Γιολού» της UNESCO το 2023.

## Παραπομπές


Χιναλιγκ
Μονή Παναχράντου Αττικής

Η **Μονή Παναχράντου** είναι γυναικείο μοναστήρι Παλαιοημερολογιτών που βρίσκεται στην Αττική, στους ανατολικούς πρόποδες του όρους "Πατέρας" σε υψόμετρο 56 μέτρα ενώ απέχει περίπου 6 χλμ. βορειοανατολικά  από το κέντρο των Μεγάρων. 

Αναφέρεται επίσημα ως ξεχωριστός οικισμός για πρώτη φορά το 1971 να απογράφεται στο δήμο Μεγαρέων. Σύμφωνα με το σχέδιο Καλλικράτης και την τροποποίησή του Κλεισθένης Ι, ανήκει στην Κοινότητα Μεγαρέων που υπάγεται στην Δημοτική Ενότητα Μεγαρέων του Δήμου Μεγαρέων. Σύμφωνα με την απογραφή 2021 απογράφησαν 239 κάτοικοι ενώ με αυτήν του 2011 είχε 198 κατοίκους.
## Παραπομπές


Μονή Παναχράντου
Ταρώ (Γκαρ)

Το **Ταρώ** (, , ) είναι γαλλική κοινότητα στο νομό του Γκαρ, στη διοικητική περιοχή της Οξιτανίας.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες του Γκαρ
Μητροπολίτης Κισάμου και Σελίνου Αμφιλόχιος

Ο **Μητροπολίτης Αμφιλόχιος** (κατά κόσμον *Αντώνιος Ανδρονικάκης*, Χανιά, 1964), είναι Έλληνας θεολόγος και επίσκοπος της Εκκλησίας της Κρήτης, ο οποίος διατελεί Μητροπολίτης Κισάμου και Σελίνου από το 2005.

## Βιογραφικά στοιχεία
Ο κατά κόσμον Αντώνιος Ανδρονικάκης του Αντωνίου και της Ελένης (το γένος Κοσμαδάκη) γεννήθηκε το 1964 στα Χανιά της Κρήτης.

Πραγματοποίησε την εγκύκλιο εκπαίδευσή του στα Χανιά. Σπούδασε Θεολογία στη Θεολογική Σχολή του Αριστοτελείου Πανεπιστημίου Θεσσαλονίκης, από όπου αποφοίτησε το 1987. Πραγματοποίησε μεταπτυχιακές σπουδές Δογματικής και Συμβολικής Θεολογίας, στο Αριστοτέλειο Πανεπιστήμιο Θεσσαλονίκης. Το 1995, ολοκλήρωσε επιπλέον μεταπτυχιακές σπουδές στο Πανεπιστήμιο του Κάρντιφ της Ουαλίας.

Το 1990 εκάρη μοναχός στην Ιερά Μονή Οδηγητρίας Κυρίας Γωνιάς Χανίων. Το ίδιο έτος χειροτονήθηκε διάκονος και το 1992 πρεσβύτερος από τον Μητροπολίτη Λάμπης και Σφακίων Ειρηναίο. Το 1992, ο Οικουμενικός Πατριάρχης Βαρθολομαίος του απένειμε το οφφίκιο του Αρχιμανδρίτη του Οικουμενικού Θρόνου. Το 1993, μετατέθηκε στην Ιερά Αρχιεπισκοπή Θυατείρων και Μεγάλης Βρετανίας, όπου υπηρέτησε ως ιερατικώς προϊστάμενος του Ιερού Ναού Αγίου Νικολάου Κάρντιφ. 

Με την επιστροφή του στην Κρήτη, το 1995 και για δύο έτη, υπηρέτησε ως εφημέριος και ιεροκήρυκας της Μητροπόλεως Λάμπης και Σφακίων. Το 1997, διορίστηκε από τον Μητροπολίτη Κισάμου και Σελίνου Ειρηναίο, εφημέριος του οικισμού Πλατάνου Κισάμου Χανίων και Πρωτοσύγκελλος της Ιεράς Μητροπόλεως Κισάμου και Σελίνου.

Από το 2003 έως και το 2005, δίδαξε σε σχολεία της δευτεροβάθμιας εκπαίδευσης του Δήμου Κισσάμου ενώ διετέλεσε και διευθυντής (σχολάρχης) της Εκκλησιαστικής Σχολής Κρήτης.

Στις 5 Οκτωβρίου 2005 εξελέγη Μητροπολίτης Κισάμου και Σελίνου και χειροτονήθηκε στον Μητροπολιτικό Ναό του Αγίου Μηνά Ηρακλείου τρεις ημέρες αργότερα.

Το 2021, ήταν υποψήφιος για την Ιερά Αρχιεπισκοπή Κρήτης, στο καταρτισθέν από την Ιερά Επαρχιακή Σύνοδο Κρήτης τριπρόσωπο.

## Παραπομπές

Αμφιλόχιος
Αμφιλόχιος
Κατηγορία:Απόφοιτοι της Θεολογικής Σχολής του Αριστοτελείου Πανεπιστημίου Θεσσαλονίκης
Διεπιστημονικός Οργανισμός Αναγνώρισης Τίτλων Ακαδημαϊκών και Πληροφόρησης

Ο **Διεπιστημονικός Οργανισμός Αναγνώρισης Τίτλων Ακαδημαϊκών και Πληροφόρησης** (ΔΟΑΤΑΠ) είναι Νομικό Πρόσωπο Δημοσίου Δικαίου του Υπουργείου Παιδείας, Θρησκευμάτων και Αθλητισμού. Ιδρύθηκε στις 14 Οκτωβρίου 1977 με τον ν.741/1977 ως *Διεπιστημονικό Κέντρο Αναγνώρισης Τίτλων Σπουδών Αλλοδαπής* για την ακαδημαϊκή αναγνώριση τίτλων ΠΕ και ΤΕ κάτι που μέχρι τότε γινόταν από τα ΑΕΙ. Είχε προηγηθεί μέσα στο 1977 η ίδρυση του Συμβουλίου Ισοτιμιών με αρμοδιότητα την ισοτιμία Τίτλων Σπουδών και Σχολών ή Τμημάτων της Τεχνικής και Επαγγελματικής Εκπαίδευσης. Την αρμοδιότητα αυτήν διετήρησε μέχρι τον Νοέμβριο του 1983 που ιδρύθηκε το Ινστιτούτο Τεχνολογικής Εκπαίδευσης. Τη 1 Απριλίου 2005 καταργείται το ΔΙΚΑΤΣΑ και το ΙΤΕ και λαμβάνει τη σημερινή του ονομασία, ΔΟΑΤΑΠ. Το 2022 πραγματοποιείται ριζική αναδιάρθρωση στον Οργανισμό. Σκοπός του είναι η συλλογή πληροφοριών για τα ΑΕΙ, μορφωτικούς οργανισμούς, φροντιστήρια κλπ αλλοδαπής και ημεδαπής ώστε να αναγνωρίζει τίτλους σπουδών.

Διοικείται από δωδεκαμελές διοικητικό συμβούλιο. Αποτελείται από τρεις διευθύνσεις, τη Διεύθυνση Ακαδημαϊκής Αναγνώρισης, τη Διεύθυνση Ενημέρωσης και τη Διεύθυνση Διοικητικής Υποστήριξης, δύο αυτοτελείς υπηρεσίες, το Αυτοτελές Δικαστικό Γραφείο του Νομικού Συμβουλίου του Κράτους, το Αυτοτελές Τμήμα Ψηφιακών Εφαρμογών και τη Μονάδα Εσωτερικού Ελέγχου.

Κατηγορία:Δημόσιες υπηρεσίες της Ελλάδας
Κατηγορία:Δημόσια Διοίκηση
Σύνταγμα της Ελλάδος του 1952

Το **Σύνταγμα του 1952** αποτελείτο από 114 άρθρα και ετέθη σε ισχύ την 1η Ιανουαρίου 1952 έχοντας ψηφιστεί στις 21 Δεκεμβρίου 1951. Οι διεργασίες είχαν ήδη ξεκινήσει από το καλοκαίρι του 1946, λίγες εβδομάδες μετά από τις πρώτες εκλογές μετά από το καθεστώς της 4ης Αυγούστου και την κατοχή που ανέδειξαν νικητή τον Κωνσταντίνο Τσαλδάρη.

Η Δ' Αναθεωρητική Βουλή συγκροτεί την Επιτροπή Συντάγματος αποπερατώνοντας τις εργασίες της το 1948 και προχωρά σε ψήφισμα το σώμα για σύσταση νέας επιτροπής για έναν χρόνο και στο μέσον του 1950, οι πολιτικοί αρχηγοί, συμφωνούν με τη συμμετοχή και του Παύλου Ά πλην του Ελληνικού Συναγερμού που δεν ανεγνώριζε την εξουσία στη Βουλή του 1951 την εξουσία ψήφισης του Συντάγματος. Προβλεπόταν η σύσταση επιτροπής για την ψήφιση των Βασιλικών Διαταγμάτων με τη συμμετοχή του 1/5 του σώματος. Επίσης, προέβλεπε τη σύσταση Συνταγματικού Δικαστηρίου με κύριο σκοπό να θέτει εκτός νόμου κόμματα με αντιδημοκρατική δράση.

Το σύνταγμα ίσχυε μέχρι το Πραξικόπημα της 21ης Απριλίου.

## Δείτε επίσης

* Κατάλογος συνταγμάτων της Ελλάδας

## Παραπομπές


Κατηγορία:Συνταγματικό Δίκαιο
Κατηγορία:Πολιτική της Ελλάδας
1975
Τουρνουά Μαυροσκούφεια 2012

Τα **Μαυροσκούφεια 2012** ήταν η 21η διοργάνωση μπάσκετ του συγκεκριμένου θεσμού και πραγματοποιήθηκε υπό την αιγίδα του Συνδέσμου Διαιτητών Θεσσαλονίκης, και με τη συνεργασία του Ηρακλή. Το τουρνουά έλαβε χώρα από τις 17 έως τις 19 Σεπτεμβρίου 2012 πριν από την έναρξη της σεζόν 2012-13. Διεξήχθη στο Ιβανώφειο Κλειστό Γυμναστήριο.
 
## Το τουρνουά
Οι ομάδες που συμμετείχαν ήταν για πρώτη φορά 7 σε αυτή τη διοργάνωση: Ηρακλής, Ανατόλια, Ιωνικός Ιωνίας, Μαχητές Δόξα Πεύκων, Αίας Ευόσμου, Ερμής Λαγκαδά και ΜΕΝΤ. Το εναρκτήριο ματς Ηρακλή-Μαχητών παρακολούθησαν 2.000 θεατές. Ήταν η πρώτη συμμετοχή για το Ανατόλια, τους Μαχητές Δόξα Πεύκων, τον Ιωνικό Ιωνίας και τον Αίαντα Εύοσμου. Και οι 7 ομάδες ήταν από το νομό Θεσσαλονίκης, ενώ στο τουρνουά αγωνίστηκε μετά από 11 χρόνια ο Γιώργος Γιαννουζάκος του Ιωνικού Ιωνίας (το 2001 με τον Ηρακλή). Πλην του Ερμή Λαγκαδά της Α2, οι 6 αγωνίστηκαν μαζί εκείνη την σεζόν στο Πρωτάθλημα καλαθοσφαίρισης Β΄ εθνικής κατηγορίας ανδρών 2012-2013. Ηταν η πρώτη φορά που δεν συμμετείχε ομάδα της Α1. Η τιμή εισιτηρίου ήταν συμβολική, 3 ευρώ για δύο αγώνες.

Έγιναν 3 αγωνιστικές στο 21ο Τουρνουά «Συμεών Μαυροσκούφης» και με 2 νίκες ολοκλήρωσε ο Ηρακλής και το Ανατόλια που κατέκτησαν την πρώτη θέση. Αν και οι δυο τους δεν συναντήθηκαν, το Ανατόλια είχε καλύτερη διαφορά πόντων. Υπεύθυνος της διοργάνωσης ήταν ο Κώστας Πουρσανίδης του Συνδέσμου Διαιτητών Καλαθοσφαίρισης Θεσσαλονίκης. Την τελευταία ημέρα  έγινε και η ετήσια αιμοδοσία του Συνδέσμου, σε κινητή μονάδα έξω από το γήπεδο.

## Συμμετέχοντες

## Αποτελέσματα
Ιβανώφειο Κλειστό Γυμναστήριο, Θεσσαλονίκη.
**1η αγωνιστική ημέρα, 17/09/2012**
*Ανατόλια - Ιωνικός Ιωνίας 67-57
* Ηρακλής - Μαχητές Δόξα Πεύκων 71-61 

**2η αγωνιστική ημέρα, 18/09/2012**
*Ανατόλια - Αίας Ευόσμου 79-53 
*Ερμής Λαγκαδά - ΜΕΝΤ 62-53 

**3η αγωνιστική ημέρα, 19/09/2012**
*Μαχητές Δόξα Πεύκων - Αίας Ευόσμου 64-57
*Ηρακλής - Ιωνικός Ιωνίας 51-49 

## Κατάταξη

## Κορυφαίος σκόρερ τουρνουά
* Δημήτρης Μουτσιαράς  (Ανατόλια) 30π.

## Νικητής

## Παραπομπές

## Εξωτερικοί σύνδεσμοι
* 
* Σύνδεσμος Διαιτητών Καλαθοσφαίρισης Θεσσαλονίκης
* Επίσημος ιστότοπος της Ελληνικής Ομοσπονδίας Καλαθοσφαίρισης

2012
Ζενγκιλάν

Το **Ζενγκιλάν** (αζερικά: Zəngilan προφορά [zænɟiˈlɑn]) ή **Κοβσακάν** (αρμενικά: Կովսական) είναι πόλη στο Αζερμπαϊτζάν και το διοικητικό κέντρο της επαρχίας Ζενγκιλάν.  Βρίσκεται κατά μήκος του ποταμού Βογτζί.

## Παραπομπές


Κατηγορία:Κατοικημένες περιοχές στην Επαρχία Ζενγκιλάν
Βαϊσβαμπάχ

Το **Βαϊσβαμπάχ** (Λουξεμβούργιανά: Wäiswampech τοπικά ) είναι κοινότητα και μικρή πόλη στο βόρειο Λουξεμβούργο, στο Καντόνιο του Κλερβώ.

Άλλες πόλεις της κοινότητας περιλαμβάνουν το Μπάιλερ, το Μπίνσφελντ, το Μπράιντφελντ, το Όλλερ και το Λάιτουμ.

## Παραπομπές


Κατηγορία:Κοινότητες του Λουξεμβούργου
Πόνος στην πλάτη

Ο **πόνος στην πλάτη** (ή ραχιαλγία) (λατ. dorsalgia) είναι ο οποιοσδήποτε πόνος που συμβαίνει κατά μήκος της σπονδυλικής στήλης. Μπορεί να ταξινομηθεί ως πόνος στον αυχένα (αυχενικός), πόνος στον θώρακα (θωρακικός), πόνος στη μέση (οσφυϊκός) και πόνος στο ιερό οστό ή στον κόκκυγα (κοκκυγοδυνία). Η οσφυϊκή περιοχή είναι η πιο συχνά προσβεβλημένη περιοχή. Ένα επεισόδιο ραχιαλγίας μπορεί να είναι οξύ, υποξύ ή χρόνιο ανάλογα με τη διάρκεια. Ο πόνος μπορεί να χαρακτηριστεί ως ήπιος και επίμονος ή ξαφνικός και έντονος. Μπορεί να εξακτινωθεί στα άνω άκρα καθώς και στα κάτω άκρα και μπορεί να περιλαμβάνει μούδιασμα ή αδυναμία.

Ο πόνος στην πλάτη μπορεί να προκληθεί από πολλούς διαφορετικούς παράγοντες, οι οποίοι μπορεί να είναι όλοι παρόντες ταυτόχρονα και να αλληλεπιδρούν για να οδηγήσουν σε χρόνιο πόνο στη μέση. Οι παράγοντες μπορεί να είναι μηχανικά ή δομικά προβλήματα με τη σπονδυλική στήλη (π.χ. διαστρέμματα συνδέσμων, θλάσεις μυών ή τενόντων, εκφυλιστική δισκοπάθεια, κήλη μεσοσπονδύλιου δίσκου, σπονδυλολίσθηση, σπονδυλική στένωση, κάταγμα σπονδύλων, σκολίωση, και μυοπεριτονιακός πόνος), φλεγμονώδεις καταστάσεις (π.χ. αγκυλοποιητική σπονδυλίτιδα και αλλοι τύποι φλεγμονώδους αρθρίτιδας της σπονδυλικής στήλης), όπως επίσης και άλλες ιατρικές καταστάσεις (π.χ. οστεοπόρωση, ινομυαλγία, πέτρες στα νεφρά ή λοίμωξεις, ενδομητρίωση, λοιμώξεις που αφορούν τους σπονδύλους ή τους μεσοσπονδύλιους δίσκους, όγκοι, και εγκυμοσύνη). Είναι επίσης πιθανό να μην μπορεί να εντοπιστεί συγκεκριμένη αιτία για την έναρξη του πόνου στην πλάτη.

Η διάγνωση περιλαμβάνει τη λήψη πλήρους ιατρικού και οικογενειακού ιστορικού, όπως επίσης τη φυσική εξέταση, τη χρήση διαφόρων απεικονιστικών μεθόδων ανάλογα με τη συμπτωματολογία (ακτινογραφία, μαγνητική τομογραφία κ.α.), και τις εξετάσεις αίματος (για να προσδιοριστούν λοιμώξεις και ιατρικές διαταραχές). Η αντιμετώπιση περιλαμβάνει μια σειρά από επιλογές, όπως τη χρήση της φαρμακευτικής αγωγής για την ανακούφιση του πόνου, την κρυοθεραπεία, τη φυσικοθεραπεία, και την αλλαγή στη διατροφή και στον τρόπο ζωής. Στην περίπτωση επίμονου και χρόνιου πόνου μπορεί να συστηθεί χειρουργική επέμβαση, όπως η πεταλεκτομή, η δισκεκτομή, η τρηματεκτομή, η σπονδυλοδεσία κ.α. ανάλογα την παθολογία.

Ο πόνος στην πλάτη είναι πολύ συνηθισμένος. Περίπου εννέα στους δέκα ενήλικες τον βιώνουν κάποια στιγμή στη ζωή τους και πέντε στους δέκα εργαζόμενους ενήλικες βιώνουν πόνο στην πλάτη κάθε χρόνο. Με βάση τις εκτιμήσεις, το 95% των ανθρώπων θα εμφανίσουν πόνο στην πλάτη κάποια στιγμή στη ζωή τους. Ο πόνος αυτός αποτελεί την πιο κοινή αιτία χρόνιου πόνου και συμβάλλει σημαντικά στις χαμένες ώρες εργασίας και στην αναπηρία.
αριστερά|μικρογραφία|Διάγραμμα αυχενικών σπονδύλων σε πλάγια όψη. Στο σχήμα είναι εμφανή τα νεύρα που εξέρχονται από τον νωτιαίο μυελό (με μπλε), όπως επίσης οι μεσοσπονδύλιοι δίσκοι (με πράσινο).

## Κατάταξη του πόνου
Ο πόνος στην πλάτη ταξινομείται ως προς τη διάρκεια των συμπτωμάτων:

* Ο οξύς πόνος στην πλάτη διαρκεί 

Κατηγορία:Ορθοπεδική
Κατηγορία:Νευροχειρουργική